
เกี่ยวกับร้าน Janine Cafe: 
Chef เคยทำงานอยู่ที่ Anantara แล้วมาเปิดร้านนี้ตรงบริเวณนี้ ร้านเสริฟอาหารอิตาเลียนและมีเบเกอรี่สไตล์อิตาเลียนอยู่ในตู้หน้าร้าน ร้านไม่มีแอร์

การตกแต่งของร้าน:
ตกแต่งร้านแบบไทยแต่มีสัญลักษณ์บอกถึงความเป็นร้านอิตาเลียนด้วยโคมไฟห้อยสีเขียว ขาว และแดง ตอนกลางคืนจะส่องแสงตามสีออกมา 

อาหารจานเด็ด: พิซซ่า จานีน 

ราคาเฉลี่ย: 200-300 บาท

วิจารณ์อาหาร:
Pasta carbonara (269 บาท) รสชาติใช้ได้ ลวกเส้นได้ดี ให้แฮมและเบคอนเยอะ ออกหวานนิดๆ

Pasta pesto Thai herb style (219 บาท) รสจัด เผ็ดร้อน ใส่ตระไคร้ และถั่ว แต่คิดว่าไม่ใช่พายนัท

Vongole (199 บาท) รสจัด ใส่หอยแมลงภูตัวเล็กและปลาหมึก รสชาติดีครับ แต่น่าจะใส่หอยตัวใหญ่กว่านี้

Janine Pizza (229 บาท) ใส้ฮั่ว น้ำพริกอ่อง เข้ากันกับชีสอย่างไม่น่าเชื่อ อร่อยมากครับ จานนี้แนะนำ

Carbonara Pizza (269 บาท) ใส่แฮมรมควัน เบคอนรมควัน และครีม รสชาติหวาน จานนี้แป้งไหม้ไปหน่อย

Pumpkin soup (69 บาท) เสริฟมาในขนมปังเมล็ดป๊อปปี้ซุปรสชาติหวาน ใส่ครีมด้านหน้า ไม่ค่อยได้กลิ่นฝักทองเท่าไร ใส่พริกไทยเยอะกลบกลิ่นฝักทองหมดเลย

คะแนนตามหัวข้อ:
<บรรยากาศ> 6/10 บรรยากาศบ้านไม้
<รสชาติอาหาร> 6/10 ใช้ได้ครับ ถ้ามาอีกทีจะสั่ง pizza janine อีกครั้ง
<บริการ> 6/10 บริการดีปกติครับ
<ความคุ้มค่า> 6/10 ราคาค่อนข้างสูงครับ เมื่อเทียบกับคุณภาพของวัตถุดิบ (เช่นหอยตัวเล็กมาก และพามาซานชีส)

ข้อสรุป: ร้านมีเมนูที่คิดเอง แปลกใหม่ แต่ความอร่อยอย่างไรน่าจะอยู่ที่พิซซ่ามากกว่าครับ

สามดาว ให้กับพิซซ่าจานิน และความคิดสร้างสรรค์ของร้านครับ

หมายเหตุ:
การวิจารณ์นี้เป็นความเห็นส่วนตัวครับ คนเราชอบไม่เหมืิอนกัน ถ้าวิจารณ์ไม่ถูกใจก็โปรดให้อภัยนะครับ คิดว่าเป็นความเห็นหนึ่งนะครับ จะได้ชนะคู่แข่งได้ เพราะเดี๋ยวนี้ร้านอาหารเยอะมากๆครับ เอาใจช่วยครับ
